Danuta Hübner
Danuta Maria Hübner (sündinud 8. aprillil 1948 Niskos) on Poola majandusteadlane ja poliitik, Euroopa Parlamendi liige. Ta sai doktorikraadi majanduses 1974. aastal. 1992. aastast töötas ta majandusprofessorina ja 1997. aastast Poola presidendi kantseleiülemana. 1998–2001 töötas ta Genfis ÜRO juures, 2001–2003 aga Poola välisministeeriumis. 2004–2009 oli ta Euroopa Komisjoni regionaalpoliitika volinik Barroso esimeses komisjonis.